CELEX: 62006CA0346
Language: mt
Date: 2008-04-03 00:00:00
Title: Kawża C-346/06: Sentenza tal-Qorti tal-Ġustizzja (It-Tieni Awla) tat- 3 ta' April 2008 (talba għal deċiżjoni preliminari tal-Oberlandesgericht Celle, il-Ġermanja) — Rechtsanwalt Dr. Dirk Rüffert als Insolvenzverwalter über das Vermögen der Objekt und Bauregie GmbH & Co. KG vs Land Niedersachsen (Artikolu 49 KE — Libertà li jiġu pprovduti servizzi — Restrizzjonijiet — Direttiva 96/71/KE — Kollokament ta' ħaddiema fil-qafas ta' prestazzjoni ta' servizzi — Proċeduri għall-għoti ta' kuntratti pubbliċi ta' appalt — Protezzjoni soċjali tal-ħaddiema)

24.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 128/9
            
         Sentenza tal-Qorti tal-Ġustizzja (It-Tieni Awla) tat-3 ta' April 2008 (talba għal deċiżjoni preliminari tal-Oberlandesgericht Celle, il-Ġermanja) — Rechtsanwalt Dr. Dirk Rüffert als Insolvenzverwalter über das Vermögen der Objekt und Bauregie GmbH & Co. KG vs Land Niedersachsen
   (Kawża C-346/06) (1)
   
   (Artikolu 49 KE - Libertà li jiġu pprovduti servizzi - Restrizzjonijiet - Direttiva 96/71/KE - Kollokament ta' ħaddiema fil-qafas ta' prestazzjoni ta' servizzi - Proċeduri għall-għoti ta' kuntratti pubbliċi ta' appalt - Protezzjoni soċjali tal-ħaddiema)
   (2008/C 128/13)
   Lingwa tal-kawża: Il-Ġermaniż
   Qorti tar-rinviju
   Oberlandesgericht Celle
   Partijiet fil-kawża prinċipali
   
      Rikorrent: Rechtsanwalt Dr. Dirk Rüffert als Insolvenzverwalter über das Vermögen der Objekt und Bauregie GmbH & Co. KG
   
      Konvenut: Land Niedersachsen
   Suġġett
   Talba għal deċiżjoni preliminari — Oberlandesgericht Celle — Interpretazzjoni ta' l-Artikolu 49 tat-Trattat KE — Leġiżlazzjoni nazzjonali li tirrikjedi lill-impriżi li jipparteċipaw fi proċeduri għall-għoti ta' kuntratt pubbliku ta' appalt li jintrabtu li josservaw, u li jaraw li s-subappaltaturi tagħhom josservaw, id-dispożizzjonijiet dwar il-paga minima li jinsabu fil-ftehim kollettiv applikabbli fil-post fejn jiġu pprovduti s-servizzi
   Dispożittiv
   Id-Direttiva 96/71/KE tal-Parlament Ewropew u tal-Kunsill, tas-16 ta' Diċembru 1996, dwar l-impjieg [il-kollokament] ta' ħaddiema fil-qafas ta' prestazzjoni ta' servizzi, interpretata fid-dawl ta' l-Artikolu 49 KE, f'sitwazzjoni bħal dik in kwistjoni fil-kawża prinċipali, tipprekludi liġi, adottata minn awtorità ta' Stat Membru, li tobbliga lill-awtorità kontraenti tagħżel, bħala appaltaturi ta' kuntratti pubbliċi ta' appalt, dawk l-impriżi biss li meta jagħmlu l-offerti tagħhom jintrabtu bil-miktub li, bħala korrispettiv għall-prestazzjoni tas-servizzi kkonċernati, iħallsu lill-ħaddiema tagħhom ta' l-inqas il-paga stabbilita fil-ftehim kollettiv applikabbli fil-post fejn jiġu pprovduti l-imsemmija servizzi.
   
      (1)  ĠU C 294, 2.12.2006.